Jeg har lige sms'et et billede af Roberts bil.
Der kommer også en sort Porsche Cayenne.
Der kommer også en grøn Mercedes.
Vi følger den, der kommer først.
Vi havde aldrig troet, vi ville være i stand til det her.
Vi ved, i hvilken retning de skal.
Du skal bare køre.
Robert skal vide, at jeg kan finde ham.
Han skal være bange. Jeg vil stresse ham.
Han skal vide, at jeg ikke er den samme mere.
Han skal ikke tænke:
"Hun er stadig svag, underdanig, lydig og bange."
Han skal vide, at jeg vil gøre det, om det så er det sidste, jeg gør.
MOR (3) - FAR - SØS
VI SAVNER DIG!
DEL III: REAP WHAT YOU SOW
Priscylla sagde til mig: "Jeg vil sagsøge Robert."
Min første reaktion var: "Ro på."
Du aner ikke, hvad der skal til for at sagsøge nogen.
Det er svært at sagsøge kulter
for det ikke er ulovligt at lede en kult eller at være medlem.
Man kan kun gribe ind over for en kultleder,
hvis de begår forbrydelser i deres kult.
Man må finde ting som økonomiske forseelser,
for det er ikke en forbrydelse at kontrollere nogens hverdag.
Min søster viste mig de beviser, hun havde.
Kontoudtog, annullerede checks.
Vi besluttede at dele vores erfaringer
med danserne, fordi de oplevede lignende ting.
Har du dine kontoudtog?
- Ja! Selvfølgelig har jeg det hele! - Kan du åbne dem?
Det er Shekinah-metoden.
De giver dig 100.000 dollars, for eksempel.
De indsætter dem på din bankkonto.
Så hæver de penge og siger:
"Nu forærer du Shekinah Church de penge."
Hvis de siger, de har betalt dig 102.000,
vil jeg finde ud af, hvor stor en del du gav til Shekinah,
hvor meget du betalte i husleje til Shekinah,
hvor meget du betalte Hannah, Isaiah, og så videre.
Det er jo alle mine penge.
For jeg skulle betale fotografen for enten RainO eller Isaiah.
Jeg skulle også betale husleje
og et administrationsgebyr på 20 procent til 7M.
Så er der ti, ti, ti,
som er til tiende, offergaver og Guds mand.
30 procent til kirken?
Nogle gange er det mere.
Nogle gange gav jeg 50 procent af min indtægt.
Okay.
Når det hele er regnet sammen, giver man 60 til 70 procent.
Og det er før skat.
De får det til at se ud, som om du betaler til separate enheder,
men det gør du ikke.
Det hele går til Robert.
Ja.
Vi må føje det til sagsanlægget.
Vi kom i kontakt med Priscylla. Hun besøgte os. Vi sad på den her sofa.
Vi sad og lyttede til hende i to en halv time, hvor hun græd.
Da hun fortalte sin historie, gjorde mig så vred, at jeg ville gøre skade på nogen.
Jeg sagde: "De ved ikke, hvem de lægger sig ud med."
Det var første gang, vi hørte alt det. Vores reaktion var:
"Hvordan kunne vi være en lille gruppe i en lille kirke,
uden at vide, at noget som det her foregik?"
Alene det med pengene. Jeg tænkte: "Okay. Nu forstår jeg det."
Hun fortalte os, at hun havde en advokat, og at hun ville lægge sag an mod ham.
Det var op til os, om vi ville være med.
Vi vidste, det ville blive en lang proces. I årevis.
Jeg vil helt sikkert tilslutte mig sagen.
Han vil gøre det mod en anden.
Jeg kan ikke lade ham vinde.
Så sagsøgte Robert os.
Da han hørte, vi ville sagsøge ham, sagsøgte han mig.
Det gjorde mig vred.
Den juridiske proces er meget upersonlig, men for mig er det meget personligt.
Det er, som om Robert sidder foran mig, ligesom vi to gør.
Jeg ser på hans ansigt: "Jeg slår dig."
Hvis man spørger mig, hvad retfærdighed ville være,
så skal Robert skal miste hver eneste dollar, han har.
Ned til sidste penny.
For det er alt, Robert bekymrer sig om.
...men dukker David op, giver du ham...
Okay.
- Robert og Isaiah. - Det er David.
Hvis man bliver sagsøgt, skal sagen forkyndes.
Man kan forkynde nogen ved at hyre et firma,
som vil finde dem og give dem papirerne,
men det kan tage måneder.
Det er mit sagsanlæg.
Jeg går efter ham.
Jeg vil ikke overlade det til andre.
Melanie og jeg kunne ikke forkynde papirerne, fordi vi er involveret.
Melanie fik sine venner til at hjælpe os.
Sig navnet, og slip dem. De behøver ikke tage dem.
- Skal vi bare råbe navnet og kaste dem? - Ja.
- Ja, sådan. Kom. - Okay.
Åh gud, det sker om 30 minutter.
Sindssygt.
Melanie, måsen på din hvide Tesla er temmelig iøjnefaldende. Jeg kan se den.
Tre personer ser dig måske, før du når at følge efter nogen.
Jeg flytter den til højre.
Okay.
Er det godt nok?
Ikke rigtigt, men det bør jeg nok sige.
Ja, det er fint.
Jeg giver alle besked, når porten åbnes for første gang,
så alle kan være klar med motoren tændt.
Det føles underligt at komme til et sted, der var mit hjem.
Det føltes som mit hjem. Jeg troede, jeg skulle bo her for evigt.
Jeg troede, jeg skulle bo i det værelse i det hvide hus, indtil Jesus kom.
Jeg ville sidde fast der resten af mit liv.
Robert kommer ud!
Modtaget.
Min maske.
Åh gud. Mit hjerte banker.
Pis. Robert drejede til højre ved... Hattie, du er på.
Robert drejede til højre!
Jep. Modtaget.
Kristin, hvor er du?
Han kørte lige over for rødt, så jeg prøver at indhente ham.
Jeg kan vist se ham.
Robert holdt ind ved en koreansk restaurant.
Der er de.
- De går alle sammen ind. - Okay.
Pis.
Hvor er Robert?
- Robert Shinn, du er blevet forkyndt. - Okay.
Matthew Shinn, du er blevet forkyndt.
- Er du Isaiah? - Nej.
Du bliver også.
Hav en god dag.
- Se os lige forkynde for første gang! - Det var fedt.
Se holdet. Alle støtter det. Det var meget effektivt.
- Skriv mig på til næste gang. - Vil du gøre det igen?
- Ja. - Ja.
- Den hvide undercover-mand! Perfekt! - Nu forkynder vi kvinder.
Det er underligt.
Jeg har ondt af dem.
Jeg forstår det ikke.
Måske fordi jeg prøvede at beskytte dem så længe.
Jeg gjorde det til mit job at beskytte dem.
Jeg viede mit liv til at beskytte dem.
Jeg har det ikke skidt med sagsanlægget, for det er fortjent...
...men den menneskelige del af det.
Jeg ville ønske, det ikke var sådan.
De folk, der rejser krav mod Robert Shinn, kan vente en lang juridisk kamp.
Jeg vil gerne sige, at det snart lykkes,
men historien har vist, at gruppen kan være svær at skille ad.
HØJESTERETTEN I CALIFORNIEN
Der har kun været én anden, der forsøgte at sagsøge Robert, og hun tabte.
I 2009 blev pastor Shinn sagsøgt af det tidligere medlem, Lydia Chung.
Hun sagsøgte Robert for tyveri og hjernevask
og for at afskære hende fra familien.
Det lyder bekendt, ikke?
Dommeren sagde, det så ud, som om der var psykologisk manipulation,
men sagde også: "Jeg kan intet gøre,
eftersom 1. forfatningstillæg beskytter religiøse organisationer.
Der er voksne, der beslutter sig for at slutte sig til en gruppe
og tro på deres ideologi.
Om den gruppe har en uhyggelig, voksende kontrol
over deres liv og sind, er ikke et juridisk anliggende.
Psykologisk manipulation, tvang, afpresning...
Denne retssag er et skridt i den rigtige retning,
men jeg tror, der skal mere til.
Min søster kommer ikke tilbage, medmindre Robert bliver sat bag tremmer.
En retssag forhindrer ikke nødvendigvis Robert i at gøre, hvad han har gjort.
Det kræver en straffesag, for at han kan ende i fængsel.
Hvad skal politiet bruge for at føre en straffesag?
Alle ofre, alle de andre unge, skal tage med dig på stationen og sige:
"Jeg vil anmelde et seksuelt overgreb."
De skal navngive den mistænkte: "Robert gjorde det og det mod mig."
De skal også nævne:
"Jeg ved, der er andre ofre. De kan ikke tale for sig selv."
Det er godt.
Alle, du kender, skal anmelde de anklager, de har.
Seksuel tvang, voldtægt, hver eneste detalje.
Vi kender kvinder, der har oplevet situationer med Robert.
Vi må kontakte dem og høre,
om de er villige til at indgive en politianmeldelse, dele deres historie.
Vi ønsker, at de åbner en straffesag mod ham.
Vi har brug for folk, der kan fortælle om oplevelser på første hånd.
Jaså.
ANONYMT, TIDLIGERE SHEKINAH-MEDLEM
Han skal betale for, hvad han har gjort.
Men jeg er bekymret for, om Robert vil gøre gengæld.
- Ja. - Ja. Som sagt...
Vi forstår godt, at det må være svært at tale om det.
Ja.
I kirkesamfundet får de det til at virke,
som om det er en ære at være sammen med ham.
Jeg vidste, at visse, der var tættere på ham, gav ham massage.
Hvis man bliver spurgt,
om man vil give ham massage, tænker man: "Det er et privilegium."
Man gør, som man får besked på. Man adlyder, fordi man tænker:
"Adlyder jeg Guds Mand, adlyder jeg Gud."
Men da jeg kom, sagde han:
"Skift tøj, tag din bh af. Tag den her bluse på."
Jeg sagde: "Nej, jeg behøver ikke tage min bh af.
- Jeg har det godt." - Ja.
Han insisterede, men jeg nægtede.
Men han fik mig til at tage bind for øjnene og give ham massage.
Da jeg skulle til at massere ham, havde han intet på.
Da det kom til stykket, ville han have mig til at massere sine
kønsdele.
Ja, så...
Da vi gik derfra, fik vi at vide, at vi ikke skulle tale om det med nogen.
Ikke engang indbyrdes.
Ja.
Han var en Guds mand, og det faldt mig ikke ind, at han ville
gøre noget forkert mod mig eller andre.
Det faldt mig ikke ind.
Men efter at have set anklagerne så mange gange,
fik det mig til at indse, at jeg var
i samme situation som de andre kvinder.
Robert og en flok af danserne var i gymnastiksalen,
og jeg havde ondt i ryggen.
Jeg forklarede ham: "Det er mit rygproblem."
Vi troede på, at han som en Guds mand kunne helbrede ting.
Jeg tænkte, han ville bede for mig. men han sagde: "Jeg kan knække din ryg."
Det så jeg ikke noget galt i, så jeg sagde bare ja.
Vi går udenfor, og han knækker min ryg.
Det føltes ikke, som om han bevidst ville knække min ryg.
Det føltes, som om han ville mærke hele min krop.
Jeg tænkte: "Det er lidt underligt.
Men det ville han aldrig gøre, så det var nok bare et akavet øjeblik.
Han er en Guds mand."
Jeg er jo læge.
LYDOPTAGELSER FRA ROBERT SHINNS PRÆDIKENER
Den nøgne krop. Helt ærligt. Det er jo...
- Pris Herren. - Pris Herren.
Gud har ingen problemer med nøgenhed.
Vi skulle se Miranda. Jeg skrev: "Jeg savner dig. Lad os få kaffe."
Men da jeg krammede Miranda, græd hun.
- Hun brød grædende sammen. - Virkelig?
Så græd jeg, for det var jo min ven, og det gjorde mig ked af det.
Jeg græd også, og vi sagde grædende farvel.
Men jeg tænkte: "Er det et tegn?
Havde hun virkelig savnet mig og brød sammen,
eller prøvede hun at fortælle mig noget?"
Der er stadig folk der, jeg elsker.
Det er endnu en ting, der gør, at jeg er så trist.
Det er afgjort, fordi
jeg har venner derinde, jeg elsker.
Jeg tænkte på: "Sæt endnu en ung Kylie kommer i kirken,
og så prøver han at gøre sådan noget mod hende?"
Står jeg fast og indgiver en anmeldelse, kan jeg hjælpe den næste,
der går derind. Det næste offer.
Men hvem hjælper det, at jeg tier, fordi det gør ondt at tale om det?
POLITI
Da jeg gik ind for at fortælle historien, begyndte jeg at fortælle i receptionen.
De sagde: "Vi skal ind i et lokale.
Vi har brug for flere detaljer.
Du skal gå i detaljer."
De stillede sindssyge spørgsmål.
Der er så mange, der ser på mig. Det er ubehageligt at tale om.
De henter hele tiden nye betjente ind.
De spørger: "Hvorfor kommer du først nu? Hvad har du ellers af oplysninger?"
Jeg følte, at jeg gjorde noget forkert, selvom jeg faktisk er offeret.
Det er hårdt for både sind og hjerte.
Det er hårdt.
Han siger: "Jeg kan se, din sag er anmeldt,
men vi har brug for mere, hvis vi skal anholde ham.
Kom med et par kvinder mere, så anholder jeg ham."
De skal møde op personligt på den station.
Vi fik at vide, at...
Det er latterligt.
At flere kvinder skulle anmelde ham,
for at han kunne blive anholdt for seksuelle overgreb.
Det var det mest latterlige, jeg nogensinde har hørt.
- Én er ikke nok. - Én person, én kvinde er ikke nok.
"Hvis du har to eller tre kvinder,
så kan vi oprette en sag."
SANTA ANA POLITI
De spurgte mig, hvorfor jeg kom nu.
"Fordi han stadig gør det mod folk.
Jeg vil hjælpe med at rejse sagen, så han kan blive stoppet.
Jeg vil bidrage til sagen."
I skal have tak,
for jeg havde aldrig troet, jeg kunne gøre noget.
- Så tak til jer. - Hold da op!
De sagde, at sagen går til anklageren,
som så træffer beslutningen om, hvorvidt sagen kommer videre.
Ja, og vi ved, vi skal få andre kvinder til at træde frem.
Ja.
Du er ude nu, og du vil bare leve dit liv uden at blive mindet om det hele tiden.
Men har du nogen idéer til at indgive en politianmeldelse?
Måske fortælle om noget af det, du har været igennem?
Vi er nået til et punkt, hvor vi ikke ved, hvad vi ellers kan gøre.
Jeg kan se din, dine forældres og andres indsats.
Jeg er blevet bedt om at indgive politianmeldelse flere gange.
Jeg undlod det, for det ikke er behageligt.
men hvad vigtigere er, så undlod jeg det, fordi jeg følte,
at det ikke ville føre til noget.
Hvor mange gange skal jeg fortælle folk, hvad jeg gik igennem? Jeg er ikke stolt.
At sidde over for en, to eller tre tilfældige politibetjente,
hvem der end er der, hvem der er ledig.
"Næste.
Lad os gå ind. Fortæl, hvad der er sket."
For at udsætte mig selv for det igen
for noget, der ikke giver mig noget til gengæld...
Hvorfor skulle jeg det?
Det er nemmere at glemme det og gå sin vej.
En, to, tre!
Giv mig high five! Ja!
DEVYN - PRISCYLLAS NIECE
Hun startede med at sige,
at hun har for travlt til at tage sig af Devyn, min datter.
Da jeg sagde: Det giver ingen mening,"
indså jeg, at hun, af en eller anden grund,
vil tilbringe mindre tid i vores liv.
Jeg følte bare...
For hun var der jo ikke de sidste syv-otte år...
Som min søster
ville jeg antage, at hun ville indhente den tabte tid,
for det er det, jeg vil. Jeg vil indhente den tabte tid.
Men jeg tror ikke, vi ser ens på det.
Da jeg forlod Shekinah, bad jeg dig om at komme med.
Du sagde: "Nej, jeg bliver." Det var...
Jeg mindes det som...
Som et af de øjeblikke, hvor mit hjerte blev knust.
Jeg vidste ikke, hvornår jeg ville få dig at se igen, hvis jeg efterlod dig der.
Det tog mig lidt tid, men jeg accepterede,
at jeg skal videre og bygge mit liv op...
...så jeg bliver i stand til at hjælpe dig,
når du beslutter dig for at gå.
Så hver gang vi flyttede fra hus til hus,
insisterede jeg på et gæsteværelse.
Men da du kom ud, måtte jeg tænke på:
"Hvordan støtter jeg hende bedst?"
Jeg husker, hvordan jeg kæmpede, da jeg rejste.
Jeg ved præcis, hvad du går igennem både mentalt og følelsesmæssigt.
Jeg vil støtte dig, men jeg ved ikke hvordan, hvis du ikke siger det.
- Jeg vil gerne tale om det... - Jeg har brug for plads.
Jeg spørger bare om...
Du beder mig gøre noget, jeg ikke kan. Bliv ikke vred, fordi jeg ikke gør det.
Nej, men for at have et forhold til dig har jeg brug
for et grundlæggende kommunikationsniveau.
- Grundlæggende? - Som for eksempel til Devyns fødselsdag,
hvor du sagde: "Jeg kan måske komme tidligt og hjælpe,"
men du dukkede først op, efter det var begyndt.
Hvis du havde sagt under festen:
"Jeg kom for sent, fordi..."
Hvorfor skal jeg forklare det?
Fordi alle, der kom for sent, undskyldte for det.
Kommer jeg for sent til noget...
- Det var en fest. - Ja, men det var Devyns fødselsdag.
- Det var ikke en tilfældig fest. - Okay, nu er jeg med.
Jeg tror, du forventer, at jeg er normal.
"Mine venner gør det. Hvorfor kan du ikke?"
Jeg er ikke som dine venner.
Jeg er en dysfunktionel søster.
Du synes, det er sund fornuft.
"Det er min datter Devyns fødselsdag. Du er hendes tante."
For dig er det sund fornuft.
Jeg har et indre problem, og du tror, det handler om dig.
Det handler ikke om dig.
"Hun er jo min datter." Jeg ved ikke, hvad det betyder.
Jeg ved ikke, hvad det vil sige at bekymre sig om et barn!
Hvorfor er du vred?
Se på mig, Melanie!
Hvordan kan du lægge den byrde på mig?
Jeg fortalte dig, at jeg ville dø, men jeg skal komme til tiden til din datters fest?
Sige: "Undskyld forsinkelsen"?
Jeg dukker op eller begår selvmord. Hvad skal jeg gøre?
Gid jeg kunne få et barn.
Være gravid.
Jeg siger til mig selv: "Ro på.
Det er ikke vigtigt."
Der er mange "hvad hvis nu dit og dat?"
Jeg kunne have fået fire børn nu.
Jeg ser billeder af mig selv i tyverne.
Jeg tænker...
"Det er 20 år siden.
"Hvad lavede jeg...
"Hvad lavede jeg i 20 år?"
Jeg mistede de bedste år i mit liv,
så Robert kunne nyde sine.
JUNI
At være i Shekinah ødelagde mig psykisk.
AUBREY FISHER TIDL. MEDLEM AF SHEKINAH / 7M
Min passion, mit engagement...
...min vilje til det, jeg har villet gøre...
Jeg mistede i høj grad modet.
Hvis jeg ikke kan kæmpe for mig selv, hvordan så med en anden?
Vi er to fortabte mennesker. Vi har oplevet traumatiske oplevelser.
Men siden bruddet er meget forandret.
At gå fra at være sammen med nogen i næsten fem år til at være alene.
Jeg tror, det var derfor, det tog mig så lang tid at forlade Shekinah.
Det er svært at give slip på ting, man elsker.
Min ambition, mit ønske om at danse...
Det er væk.
Jeg vil ikke danse mere.
Hvad fanden skete der med mig?
Jeg kom for at få åndelig vejledning,
men da jeg tog derfra, var mit indtryk af kirken belastet.
Det er belastet, virkelig slemt.
Det var svært at acceptere,
at jeg lod dem gøre det mod mig.
Efter at have forladt Shekinah
skar jeg alle bånd over til fortidens dårlige oplevelser.
SEOUL, SYDKOREA
Men jeg måtte se det i øjnene.
Jeg har brug for at hele.
Hallo?
- Hallo. - Jung-min, er det dig?
- Ja, far. Det er Jung-min. - Hvordan har du det?
Godt. Hvad med dig?
Taler jeg med min far, kan jeg finde ud af det.
- Kom du ud sidste år? - Hvad mener du?
- Du var et sted, men forlod det. - Ja, sidste år.
Jeg troede, det var en kirke, men det viste sig at være en kult.
Jeg har prøvet at ringe til dig i mange år.
Ja.
Du er min datter. Det handler ikke om accept.
Jeg ville ikke kalde mig din datter.
Hvis jeg er ærlig.
Man skal opdrage nogen for at kalde dem sin datter.
Jeg siger ikke, at mor ikke kan bebrejdes det.
Hvis I ikke havde forladt os, var vi ikke endt i den kirke.
Så det var din skyld.
Jeg håber virkelig, at du skammer dig dybt inde i din sjæl.
- Over det, du gjorde. - Det gør jeg.
Det virker ikke sådan.
Efter jeg forlod kulten, skammede jeg mig meget over mig selv.
Er jeg mentalt tilbagestående?
Jeg er ikke en idiot.
Jeg er faktisk ret klog og ansvarlig.
Et anstændigt menneske på mange måder.
Hvordan kunne jeg blive på et sted
med et forfærdeligt menneske, der troede, Gud var i ham?
- Hvor længe var du der? - Treogtyve år.
- Hvad? - Treogtyve år.
- Når jeg tænker over det... - Var du der i 23 år?
Ja!
Så når jeg tænker over det...
- Jeg troede, du var der i fem år. - Nej.
Så når jeg tænker over det... Hør, hvad jeg siger.
Da jeg erkendte det, fortrød jeg det inderligt.
Jeg skammede mig meget.
Jeg ville hellere dø end tilgive mig selv.
Fordi jeg er i live, kan jeg komme videre og lægge fortiden bag mig.
Men bare fordi jeg kom videre,
betyder det ikke, at du var uden skyld.
- Er du ikke enig? - Årsagen til...
- Tænk over det. - Ja, men grunden...
Rør mig ikke!
Som barn ser man op til sine forældre.
De havde magten over os. Derfor behandlede de os dårligt.
Derefter var jeg i Shekinah,
hvor der var et stort spring op til anciennitet og magt.
I dag er første gang i mit liv, hvor jeg siger:
"Nej, jeg er voksen.
Jeg tænker som en voksen.
Jeg dømmer folk ud fra, at de er voksne,
ikke som et barn, der ser op til en voksen."
Det er, som om jeg tog magten tilbage.
Han hedder Robert Shinn. Han er præst i en kirke.
Jeg er en ekstra person, der kommer for...
- Endnu et offer for en forbrydelse? - Ja.
- Hvilken forbrydelse? - Hvis jeg fortæller dig min historie...
Der er nok tale om voldtægter i årevis.
Tæsk.
Robert må aldrig være i stand til at gøre det igen.
Det er den retfærdighed, jeg beder om.
Jeg ved, at Gud vil bringe retfærdighed.
Jeg er en diva!
Hip og en hofte. Ja, og vis mig niveauet...
Der er øjeblikke, hvor jeg græder og er nedtrykt, men jeg indser også,
at jeg må sikre mig, at jeg får det bedre.
Jeg fik arbejde på en skole for de udøvende kunster.
Børnene ville være bedre og løfte deres dans til et andet niveau.
Jeg elsker at skabe et trygt sted, hvor danserne kan være frie.
Jeg indså, at rent fysisk er det ikke sundt for mig at holde fast i ting.
"Det er, hvad det er. Hvad kan jeg gøre nu?
Jeg vil finde tilbage til kærligheden til dans."
OKTOBER
Det er hårdt at arbejde med sig selv.
At finde ud af, hvad man vil med livet, og hvad det kræver.
Hornet, kan du stille dig foran Beast?
Jeg prøver at gøre alt, hvad jeg ved, jeg er i stand til,
som jeg har evnen til.
Fem, seks, syv, otte!
Vi har ventet meget længe.
Lad os håbe, at Robert bliver anholdt snart.
Hun har ikke været her
i et par år, hvilket for os er meget lang tid.
At se hendes skab og noget gammelt tøj,
som hun har efterladt her er...
Jeg ved det ikke. Det er ikke blevet rørt.
Der er intet liv herinde. Det har der ikke været længe.
Så det er lidt uhyggeligt.
Politiet fortalte os, at de kun havde brug for et par kvinder mere,
der ville fortælle deres historier.
Så ville de kunne anholde Robert på stedet.
Men Robert er stadig ikke anholdt.
Jeg har været der flere gange. Jeg har været der to-tre gange nu.
Man skal have meget på nogen, før en efterforskning kan begynde.
Det kan blive svært at få en dom for en sexforbrydelse,
fordi det ofte er ord mod ord.
I en sag, hvor man prøver at bevise, at nogen har gjort noget,
selvom de ikke ville,
stilles spørgsmålet: "Hvordan ser tvang ud?
Hvordan definerer vi tvang?"
Som samfund har vi ikke fundet en løsning,
så det ikke bliver til et angreb på offeret.
Tager vi ikke seksuelle overgreb alvorligt?
Det er enten en forbrydelse eller ej.
Folk vil se og læse om det, men der vil være stilhed.
Det er nyttesløst.
Hvorfor? Fordi Herren siger det. Sådan er det.
-Sådan er det! - Ja!
Hver stemme, der hæves for at anklage dig, vil forstumme.
DETROIT, MIICHIGAN
- Ja! - Her er den.
MIRANDA: Jeg kommer stadig til jul.
Det er nok bedst at lave noget med dig, far, Mel og bedste.
KELLY: Det lyder godt! Bare du er tryg. Vi får det til at fungere.
- Er det noget, jeg altid har ønsket mig? - Ja.
Apropos den kommende snestorm...
Vi kunne sige: "Er du sikker på, du ikke vil blive her?"
Det kunne være fantastisk.
Det skal bare være:
"Kom ind, og glem alt. Lad os lade, som om intet er hændt."
Ikke? Bare for at...
Vi har aldrig gjort andet.
- Hvad mener du? - Vi lader, som om intet er sket.
Altså...
Jo, for de eneste gange, du sagde noget, sagde hun:
"Jeg vil ikke se jer igen, hvis I nævner det."
Ja.
Det gik jo nok så godt, som det kunne.
De kom til jul, vi hang ud.
Alle fik gaver.
Det var så normalt som muligt, for vi sagde ikke noget.
Der blev ikke talt om noget.
Men vi fik et billede af os alle i matchende pyjamasser, og...
Ih, du milde.
Det var paradespil.
Så kan hun optage video og lægge det på nettet.
Så er offentligheden glade, og Robert er glad.
Til jul deltager I, om I har lyst eller ej.
Afskærer man familien, skaber det problemer for os.
Ja, det gør!
Hun er blevet tvangsfodret med en fortælling i de år, hun har været der.
Den bagatelliserer alt, hvad vi gennemgik.
Jeg sagde: "Vi hørte ikke din stemme i et år."
Hun sagde: "Som om et år er lang tid. Det er det ikke."
At høre det var knusende, men det gav mig den klarhed, jeg havde brug for.
Jeg havde brug for at høre, hvad hun tænkte.
Hun har udsat hele familien for stor smerte.
Mine forældre har altid kæmpet for hende.
De prøver desperat hvad som helst for at få hende ud.
Jeg ved, hun er hjernevasket, og jeg ved, det ikke er hende,
men når jeg tænker på min bryllupsdag...
I begyndelsen tænkte jeg ikke desto mindre,
at jeg ville bede hende være min brudepige,
så hun var der, for det har jeg altid drømt om.
Men nu føles det ikke rigtigt, og...
Det er så svært.
Men så tænker jeg på, om jeg vil fortryde det på sigt?
Vil jeg fortryde, at min søster ikke deltog i mit bryllup?
Det er... Jeg ved det ikke.
Jeg ændrer mening hver dag.
- Hej. - Sig: "Jeg hedder Melanie."
Jeg hedder Melanie.
Hvem er det derhenne? Hvem er den pige?
- Miranda. - Jeg hedder Miranda.
Miranda.
Min forlovede har kun set den smerte, min søster har udsat mig for.
Han bliver ved med at sige: "Den dag handler om dig, ikke om hende.
Du skal være glad."
Han ved,
at hele situationen gør mig ked af det.
Han ønsker ikke, at jeg skal igennem det.
Jeg prøvede at være en, jeg ikke var, for at behage folk i Shekinah,
for at behage Robert.
Når man prøver at passe ind i en forkert form, kommer intet til at fungere.
Men når man undlader det og fokuserer på at være sig selv, vil man glimre.
Da jeg kom ud af Shekinah og lærte på ny, hvem jeg er, og hvad jeg vil,
indså jeg, det er det her, jeg skal.
Det er det bedste, jeg har gjort.
@THEVOLTZDANCECOMPANY WOW! JEG ER STOLT AT HAVE MIT CREW HER!
I begyndelsen måtte jeg tage afstand
fra det, folk sagde. Jeg ved, at min historie lige er begyndt.
Jeg vil fortsætte med at presse på og gøre det, jeg elsker.
Jeg fandt bare balancen.
Den balance gik ud på at gøre, hvad jeg vil, mit formål her på Jorden.
FRED - WARSZAWA, POLEN
Selvom vi er søstre,
indleder vi en relation for første gang i vores liv,
og jeg er meget taknemmelig.
Jeg savner hende stadig.
Kommer hun ud og skriver:
"Jeg er på den her adresse, hent mig," så kommer jeg.
Men livet fortsætter.
Jeg vil ikke have nogen til at styre mig.
Miranda, James og Nick reagerede ikke på vores henvendelser.
De har stadig begrænset kontakt med deres familier
og laver næsten udelukkende content
med andre dansere, der menes at være knyttet til Robert.
Må jeg åbne den, mor?
Kelly og Dean Wilking har indgivet klager til LAPD,
FBI, IRS og Justitsministiet.
De har kontakt med Miranda og James
med den forståelse, at de ikke taler om Robert eller Shekinah Church.
Vi får dem tilbage, ikke? Det gør vi.
Migdalia og Lawrence Raiano er gået på pension for at fokusere på Nick.
Deres kontakt med Nick er meget begrænset.
De tror, at de beskeder, han sender, er skrevet af et andet kirkemedlem.
Nick har bedt sin mor om at stoppe med at sende ham billeder.
Priscylla flyttede fra Los Angeles for at koncentrere sig om sit helbred.
Hun fokuserer på sagsanlægget mod Robert og andre Shekinah-medlemmer.
Robert og Hannah Shinn, 7M og Shekinah, reagerede ikke på vores henvendelser.
Der er ikke rejst tiltale mod Shinn.
Han nægter at have misbrugt Shekinah-medlemmer eller 7M-klienter.
Robert og hans medtiltalte afviser påstandene mod dem i den civile retssag.
Gud siger, man ikke kan besejres.
Alle, der taler imod mig, tager fejl.
Sagen skal for retten i 2025.
- Sig: "Jeg kan ikke besejres." - Jeg kan ikke besejres!
Har du været udsat for et seksuelt overgreb
eller kæmper med dit psykiske helbred,
er der information på: www.wannatalkaboutit.com
Tekster af: Karen Dyrholm